Jana Cviková

PhDr. Jana Cviková, PhD. (* 30. január 1963, Bratislava) je slovenská germanistka, literárna vedkyňa, prekladateľka, rodová expertka a redaktorka. Je spoluzakladateľka feministického kultúrneho časopisu Aspekt a rovnomennej feministickej organizácie Aspekt, kde pôsobí od začiatku deväťdesiatych rokov dodnes. V súčasnosti pôsobí ako vedecká pracovníčka v Ústave svetovej literatúry Slovenskej akadémie vied.

Životopis 
Narodila sa v Bratislave, kde ju vychovávali o dve generácie starší rodičia. Po gymnáziu vyštudovala nemčinu a slovenčinu na Filozofickej fakulte Univerzity Komenského. Neskôr začala pracovať v Literárnovednom ústave SAV. Dizertačnú prácu, ktorú si tam robila, však nedokončila. Je spoluzakladateľkou feministického kultúrneho časopisu Aspekt i rovnomennej vzdelávacej a publikačnej organizácie Aspekt, kde pôsobí od začiatku deväťdesiatych rokov dodnes.

V roku 2005 bola jednou z nominovaných žien v rámci projektu 1 000 žien pre Nobelovu cenu za mier. V súčasnosti je šéfredaktorkou medzinárodného literárnovedného časopisu World Literature Studies. Venuje sa feministickej a rodovej teorii a praxou v interdisciplinárnych súvislostiach.

Publikácie

Publikačná činnosť 
 Jana Cviková: Ku konceptualizácii rodu v myslení o literatúre (ASPEKT – Ústav svetovej literatúry SAV 2014, monografia)
 Jana Cviková: Nerodíme sa ako ženy a muži. Pohlavie a rod. In Jana Cviková – Jana Juráňová (ed.): Ružový a modrý svet: Rodové stereotypy a ich dôsledky (ASPEKT – Občan a demokracia 2003, 2005)
 Jana Cviková – Jarmila Filadelfiová: Rodový pohľad na školstvo. Aspekty kľúčových rizík (ASPEKT 2008)
 Jana Cviková: Načo je dejinám literatúry kategória rodu? (World Literature Studies, 2010)
 Jana Cviková – Jana Juráňová: Význam a možnosti používania rodovo vyváženého jazyka (Centrum vzdelávania MPSVR SR 2014)
 Jana Cviková: Kontexty a subtexty románu Ireny Brežnej Na slepačích krídlach o ére budovania socializmu v slovenskom malomeste (World Literature Studies, 2014)

Prekladateľská činnosť 
 Irena Brežná: Nevďačná cudzin(k)a (ASPEKT 2014, 2016)
 Irena Brežná: Na slepačích krídlach (ASPEKT 2008, 2010)
 Aglaja Veteranyi: Prečo nie som anjel (ASPEKT 2007)
 Aglaja Veteranyi: Polica posledných vydýchnutí (ASPEKT 2006)
 Irena Brežná: Tekutý fetiš (ASPEKT 2005)
 Aglaja Veteranyi: Prečo sa dieťa varí v kaši (ASPEKT 2004)

Editačná činnosť 
 Jana Cviková (ed.): Analýza významu a možností používania rodovo vyváženého jazyka (Centrum vzdelávania MPSVR SR 2014)
 Jana Cviková (ed.): Ako používať rodovo vyvážený jazyk. Možnosti, otázky, príklady (Centrum vzdelávania MPSVR SR 2014)
 Jana Cviková – Jana Juráňová (ed.): Ružový a modrý svet: Rodové stereotypy a ich dôsledky (ASPEKT – Občan a demokracia 2003, 2005)
 Zuzana Maďarová – Alexandra Ostertágová: Politika vylúčenia a emócií. Aspekty predvolebnej kampane 2012 (ASPEKT 2012)
 Jana Cviková – Jana Juráňová (ed.): Terézia Vansová – Slovenka doma i na cestách (ASPEKT 2011)
 Ľubica Kobová – Zuzana Maďarová – Alexandra Ostertágová: Politiky a političky. Aspekty politickej subjektivity žien (ASPEKT 2011)
 Jarmila Filadelfiová – Daniel Gerbery – Gabriele Michalitsch – Oľga Pietruchová – Anna Zachorowska-Mazurkiewicz: Rodová perspektíva v ekonómii. Aspekty mocenských vzťahov (ASPEKT 2010)
 Gabriele Michalitsch – Barbara Stiegler: Spravodlivosť v rodových vzťahoch. Aspekty rozdeľovania (nielen) zdrojov (ASPEKT 2009)
 Jana Cviková – Jana Juráňová (ed.): Feminizmy pre začiatočníčky. Aspekty zrodu rodového diskurzu na Slovensku (ASPEKT 2009)
 Jarmila Filadelfiová: Učiteľské povolanie. Aspekty rodovej rovnosti v škole (ASPEKT 2008)
 Jana Cviková – Jana Juráňová (ed.): Hana Gregorová – Slovenka pri knihe (ASPEKT 2007)

Referencie

Pozri aj 
 Aspekt (časopis)
 Záujmové združenie žien Aspekt

Externé odkazy 
 Jana Cviková na webe Ústavu svetovej literatúry SAV
 Porozumenie je dôležitý sebazáchovný akt – rozhovor v Knižnej revue 2007/04

Osobnosti z Bratislavy
Slovenskí literárni vedci
Slovenskí aktivisti
Slovenské feministky
Slovenskí germanisti
Slovenskí prekladatelia
Slovenskí redaktori
Ženy v slovenskej literatúre
Pracovníci Slovenskej akadémie vied
Absolventi Filozofickej fakulty Univerzity Komenského v Bratislave